stanford-oval/wikipedia huggingface dataset:
אנדרי סקלי
ביוגרפיה

סקלי למד בקונסרבטוריון של בודפשט בהדרכתו של ליאו ויינר וסיים לימודיו שם בהצטיינות.
במלחמת העולם השנייה ובתקופת שואת יהודי הונגריה, שהה ארבע שנים במחנות כפייה.
לאחריה היה מנצח במשך כ-20 שנה בטרם עלה לישראל. ניצח על התזמורת הפילהרמונית של בוקרשט ברומניה ולזמן מה כיהן בתפקיד מזכיר אגודת הקומפוזיטורים של רומניה.
עמד בראש כמה קונסרבטוריונים והופיע כמנצח אורח על תזמורות שונות בצ'כוסלובקיה, בולגריה, פולין (קרקוב וקטוביץ) ובברית המועצות (לנינגרד, וקייב). לימים נהיה למנצח הקבוע של התזמורת העירונית של בודפשט בהונגריה.
עלה מהונגריה ב-1966. עם עלייתו ארצה התבקש להופיע כמנצח אורח בתזמורות של חיפה, רמת גן פתח תקווה ועוד.
בארץ עבד בהוראת המוזיקה בקונסרבטוריון הישראלי למוסיקה בתל אביב בהנהלת עדן פרטוש וכן נמנה עם סגל המורים בבית הספר למוזיקה ע"ש בוכמן-מהטה באוניברסיטת תל אביב.
היה מנצחה הקבוע של תזמורת עובדי עיריית תל אביב.
במאי 1971 ניצח על תזמורתו בתל אביב לציון הקונצרט ה-100 שלה מאז הקמתה 16 שנים קודם לכן.
כמו כן ניצח ועבד עם תזמורות שונות בפריפריה החברתית של ישראל בהן תזמורות בחולון ודימונה. את הקמתה של התזמורת בדימונה יזם סקלי עם עיירית דימונה ובה לקחו חלק נגנים מקצועיים שעלו ממדינות חבר העמים והתגוררו בישובי הנגב.
לקריאה נוספת

הצלחה וסכסוכים בתיאטרון העירוני, למרחב, 31 באוגוסט 1966
זאב רב-נוף, אנדרי סקלי: מנצח כעולה חדש, דבר, 2 באפריל 1968
נתן גרוס, 15 שנים לתזמורת תל אביב - קונצרט מס' 3 למנויים, על המשמר, 14 באפריל 1969
הערות שוליים

↑  זאב רב-נוף, אנדר סקלי: מנצח כעולה חדש, דבר, 2 באפריל 1968
↑  המנצח אנדרי סקלי השתקע בארץ, דבר, 21 באוגוסט 1966
↑  מאיר הראובני, הצלחה וסכסוכים בתיאטרון העירוני, למרחב, 31 באוגוסט 1966
↑  קונצרט מיוחד בחיפה, דבר, 30 במרץ 1967
↑  התזמורת הסימפונית של וינה תגיע לישראל בסוף אוקטובר, מעריב, 18 באוגוסט 1968
↑  נתן גרוס, 15 שנים לתזמורת תל אביב - קונצרט מס' 3 למנויים, על המשמר, 14 באפריל 1969
↑  קונצרט מיוחד - אנדרה סקלי, בארכיון הכרזות באתר הספרייה הלאומית
↑  Page 6 Advertisements Column 2, למרחב, 11 במאי 1971
↑  ל‭*!‬ר> אדלר, דבר, 14 ביולי 1967
↑  Page 13 Advertisements Column 3, דבר, 30 ביוני 1967
↑  אופרה ותזמורת דימונה, דבר, 3 במרץ 1975
↑  בעדינ" *זהריתן; המוטו/ ה"קאמרטח' מדימונה מופיעה בתל־אביב, על המשמר, 12 ביוני 1974
שון דאנדי

שון ויליאם דאנדי (באנגלית: Sean William Dundee, נולד ב-7 בדצמבר 1972 בדרבן שבדרום אפריקה) הוא כדורגלן עבר גרמני ממוצא דרום אפריקאי. דאנדי שיחק בעבר בעיקר בקרלסרוהה ובשטוטגרט, ונחשב במהלך שנות ה-90 לחלוץ מוביל בבונדסליגה, בעיקר בתקופתו בקרלסרוהה.
קריירת מועדונים

שון דאנדי החל את הקריירה במועדונים בעיר הולדתו דרבן שבדרום אפריקה, ובשנת 1992, כאשר היה בן 20, עבר לגרמניה, וחתם בשטוטגרטר קיקרס כשחקן זר, בליגת הבונדסליגה השנייה. דאנדי לא קיבל דקות משחק רבות בשטוגטרטר קיקרס, ולקראת עונת 1995/96 חתם בקרלסרוהה, שם החל את הפריצה שלו. כבר בעונת הבכורה שלו בקרלסרוהה הבקיע דאנדי 16 שערים, וסיים, בצוותא עם ג'ובאני אלבר ויורגן קלינסמן, כסגן מלך השערים, כשרק פרדי בוביץ' הבקיע יותר. באותה עונה, סיימה קרלסרוהה במקום השביעי בבונדסליגה, ודאנדי נהנה מקבוצה עם קישור איכותי במיוחד, שכלל את תומאס הסלר, מיכאל טרנאט וטורסטן פינק. בעונתו השנייה בקבוצה, 1996/97, דאנדי שיפר את מאזנו ל-17 שערי ליגה, אך שוב לא הוכתר כמלך השערים. קרלסרוהה סיימה עונה זו במקום השישי בבונדסליגה, וזכתה בכרטיס לגביע אופ"א לעונת 1997/98, ממנו הודחה בשלב מוקדם. לדאנדי הייתה עונה חלשה יחסית לשתי הקודמות, כאשר הבקיע שלושה שערים בלבד, וקבוצתו קרלסרוהה נשרה אל הבונדסליגה השנייה. בתום עונה זו חתם דאנדי בליברפול, שם כמעט שלא קיבל הזדמנויות, ושיחק בשלושה משחקי ליגה בלבד.
בתום עונה אחת בליברפול, חתם דאנדי בשטוטגרט, שם שיחק ארבע עונות. הקבוצה נקלעה בתקופה זו לקשיים כלכליים, אך הצליחה בכל זאת לסיים את מרבית העונות בחלק העליון של הטבלה. דאנדי הבקיע במספרים צנועים בכל עונה בתקופתו בשטוטגרט, אך נהנה משיתוף פעולה עם שחקנים כמו קראסימיר באלקוב, יונל גאנאה וקווין קוראני. בקיץ 2003 עזב את שטוטגרט וחתם באוסטריה וינה, שם שיחק עונה אחת ולא הבקיע שער ליגה אחד. בתום עונה זו, שב דאנדי לקדנציה שנייה בקרלסרוהה, ששיחקה אז בבונדסליגה השנייה. דאנדי שיחק שתי עונות בקרלסרוהה וחזר לכושרו הטוב, כאשר הבקיע 14 שערים בשתי עונות. לאחר מכן חתם דאנדי בקיקרז אופנבך, שם מיעט מאוד לשחק, ואף הושאל לתקופה קצרה לקבוצתו הראשונה בגרמניה, שטוטגרטר קיקרס. לאחר שנתיים בהן היה שייך לקיקרז אופנבך, חזר דאנדי למולדתו דרום אפריקה, וחתם בקבוצת אמאזולו מהעיר דרבן, שם שיחק עונה אחת. בתום עונת 2008/09 פרש ממשחק פעיל, אך בשנת 2013 חזר לגרמניה לשחק במועדוני חובבים, תחילה ב-VSV בוכיג, ונכון ל-2016 דאנדי משחק ב-FV גרונווינקל.
קריירה בינלאומית

דאנדי היה יכול לשחק בנבחרת דרום אפריקה, אך עקב הצלחתו בקרלסרוהה, עבר תהליך אזרוח במטרה להשתלב בנבחרת גרמניה. עם זאת, הקריירה הבינלאומית של דאנדי כללה משחק אחד בלבד בנבחרת המשנית של גרמניה, בו הבקיע שער אחד מול הנבחרת המקבילה של רוסיה.
אינטר טורקו

אינטר טורקו (Football Club International Turku, ובקיצור FC Inter Turku) הוא מועדון כדורגל פיני, מהעיר טורקו שבפינלנד. המועדון משחק בליגת העל הפינית.
היסטוריה

הקבוצה נוסדה בשנת 1990 כקבוצת נוער. בשנת 1992 הוקמה קבוצת הבוגרים ששיחקה בליגה הפינית הרביעית. בשנת 1993 הקבוצה החליפה את קבוצת טורון טובריט שנכנסה לקשיים כלכליים בליגה הפינית השלישית. בסוף עונת 1993 סיימה את הליגה השלישית במקום הראשון והעפילה לליגה הפינית השנייה. הקבוצה שיחקה בליגה השנייה מעונת 1994 ועד עונת 1995.
בעונת 1995 הגיעה לחצי גמר הגביע הפיני והפסידה לקבוצת מייפה. בסוף העונה סיימה את הליגה השנייה במקום הראשון והעפילה בפעם הראשונה לליגת העל הפינית. הקבוצה שיחקה בליגת העל מעונת 1996 ועד עונת 1997. בעונת 1997 הגיעה לרבע גמר הגביע הפיני והפסידה לקבוצת ה.י.ק. הלסינקי. בסוף העונה ירדה לליגה הפינית השנייה. הקבוצה שיחקה עונה אחת בליגה השנייה והעפילה שוב לליגת העל. הקבוצה משחקת בליגת העל ברציפות מעונת 1999.
בעונת 2000 הגיעה לחצי גמר הגביע הפיני והפסידה לקבוצת ה.י.ק. הלסינקי. בעונות 2001, 2003 הגיעה לרבע גמר הגביע הפיני והפסידה לקבוצות טמפרה יונייטד וה.י.ק. הלסינקי בהתאמה. בעונת 2004 סיימה את הליגה במקום הרביעי והעפילה בפעם הראשונה למפעלים האירופים במסגרת גביע האינטרטוטו בשנת 2005. בסיבוב הראשון ניצחה את קבוצת אקרנס מאיסלנד. בסיבוב השני הפסידה לקבוצת ואראז'דין מיוגוסלביה והודחה מהטורניר.
בעונת 2007 הגיעה לגמר גביע הליגה הפינית והפסידה לקבוצת לאהטי. בעונת 2008 זכתה באליפות פינלנד וזכתה בגביע הליגה הפינית. בעקבות זכייתה באליפות העפילה לליגת האלופות בעונת 2009/2010. בסיבוב המוקדמות השני הפסידה לקבוצת שריף טירספול והודחה מהטורניר.
בעונת 2009 זכתה בגביע הפיני והעפילה לליגה האירופית בעונת 2010/2011. בסיבוב המוקדמות השלישי הפסידה לקבוצת ראסינג גנק והודחה מהטורניר. בעונת 2010 הגיעה לרבע גמר הגביע הפיני והפסידה לקבוצת מרייהאמן.
בעונת 2011 סיימה את הליגה במקום השני והעפילה לליגה האירופית בעונת 2012/2013. בסיבוב המוקדמות השני הפסידה לקבוצת טוונטה והודחה מהטורניר. בעונת 2012 סיימה את הליגה במקום השני והעפילה לליגה האירופית בעונת 2013/2014. בסיבוב המוקדמות הראשון הפסידה לקבוצת וייקינגור גטה מאיי פארו והודחה מהטורניר. בעונת 2017/2018 זכתה בגביע השני.
תארים

אליפות פינלנד: (1)
(2008)
הגביע הפיני: (2)
(2009, 2017/2018)
גביע הליגה הפינית: (1)
(2008)
שחקנים בולטים

פינלנד מגנוס באנה
פינלנד ארי ניימן
פינלנד מיקה אויאלה
פינלנד סברי פאיאנן
אינגי הויסטד

אינגי הויסטד (בפארואזית: Ingi Højsted; נולד ב-12 בנובמבר 1985 בטורסהאבן שבאיי פארו) הוא כדורגלן עבר פארואזי ששיחק בעמדת הקשר בעיקר ב-B36 טורסהאבן ובנבחרת איי פארו.
קריירת מועדונים

הויסטד נולד בטורסהאבן, בירת איי פארו. הוא גדל במחלקת הנוער של B36 טורסהאבן המקומית. בקיץ 2002 הצטרף לארסנל מהפרמייר ליג. הוא שיחק במועדון במשך 3 עונות, אך לא קיבל דקות משחק בקבוצה הבוגרת, וחזר ל-B36 טורסהאבן. הוא שיחק במועדון במשך עונה אחת, בה ערך 25 הופעות והבקיע שער אחד. בהמשך עבר לבירמינגהאם סיטי, אך שיחק 45 דקות בקבוצת המילואים. לאחר מכן חזר פעם נוספת ל-B36 טורסהאבן, בה שיחק במשך 5 עונות וערך 51 הופעות, בהן הבקיע שני שערים. לאחר פציעות מתמשכות, פרש הויסטד מכדורגל בגיל 26.
קריירה בינלאומית

ב-29 באפריל 2003 ערך הויסטד את הופעת הבכורה שלו בנבחרת איי פארו, כשנכנס כמחליף לקראת המחצית השנייה בניצחון 2-1 על נבחרת קזחסטן במשחק ידידות. הוא ערך 6 הופעות בנבחרת, מתוכן שתיים נגד נבחרת ישראל במסגרת מוקדמות מונדיאל 2006.
תארים

אליפות איי פארו (2): 2005, 2011
B36 טורסהאבן

B36 טורסהאבן (בפארואזית: Bóltfelagið 1936 Tórshavn) הוא מועדון כדורגל, מהעיר טורסהאבן שבאיי פארו. המועדון זכה ב-10 אליפויות וב-6 גביעים והגיע לגמר הגביע של איי פארו 13 פעמים נוספות.
היסטוריה

המועדון נוסד בשנת 1936 ושיחק בליגת העל של איי פארו משנת 1942 השנה שבה נוסדה הליגה ועד לשנת 1984 ברציפות. בשנת 1946 זכה באליפות הראשונה. בשנת 1948 זכה באליפות השנייה ובשנת 1950 זכה באליפות השלישית. בשנת 1959 הגיע בפעם הראשונה לגמר הגביע של איי פארו והפסיד לקבוצת הבנר בולטפלאג. בעונה זו זכה באליפות הרביעית.
בשנת 1961 הגיע לגמר הגביע בפעם השנייה והפסיד לקבוצת טבורוירי. בשנת 1962 זכה באליפות החמישית. בשנים 1963, 1964 הגיע לגמר הגביע והפסיד לקבוצת הבנר בולטפלאג. בשנת 1965 זכה בגביע של איי פארו בפעם הראשונה. בשנת 1967 הגיע לגמר הגביע והפסיד לקבוצת קלאקסוויק. בשנים 1968, 1969, 1972 הגיע לגמר הגביע והפסיד לקבוצת הבנר בולטפלאג.
בשנת 1984 ירד מליגת העל לליגה השנייה בפעם הראשונה. המועדון שיחק עונה אחת בליגה השנייה ועלה לליגת העל. אחרי עונה אחת בליגת העל ירד שוב לליגה השנייה ואחרי עונה אחת עלה שוב לליגת העל. המועדון משחק ברציפות בליגת העל משנת 1988. בשנת 1991 זכה בגביע בפעם השנייה. הקבוצות של איי פארו החלו לשחק במפעלים האירופאיים בעונת 1992/1993 לאחר שאיי פארו התקבלו לאופ"א בשנת 1990. בעונה זו שיחק במסגרת גביע אירופה למחזיקות גביע. בשנת 1997 זכה באליפות ובשנת 1999 הגיע לגמר הגביע והפסיד לקבוצת קלאקסוויק.
בשנת 2001 זכה באליפות ובגביע. בשנת 2003 זכה בגביע לאחר ניצחון במשחק הגמר על קבוצת גטה. בשנת 2004 סיים את הליגה במקום השני והעפיל לגביע אופ"א בעונת 2005/2006. בסיבוב המוקדמות הראשון ניצח את קבוצת איי. בי. וי. מאיסלנד. בסיבוב המוקדמות השני הפסיד לקבוצת מידטיילנד מדנמרק והודח מהטורניר. בשנת 2005 זכה באליפות ובשנת 2006 זכה בגביע. בשנת 2008 הגיע לגמר הגביע והפסיד לקבוצת שטריימור. בשנים 2011, 2014 זכה באליפות. בשנת 2018 זכה בגביע השישי בתולדותיו.
תארים

אליפות איי פארו:
אלופה (11): 1946, 1948, 1950, 1959, 1962, 1997, 2001, 2005, 2011, 2014, 2015
סגנית (10): 1960, 1961, 1964, 1965, 1968, 1990, 1991, 2003, 2004, 2019
גביע איי פארו:
מחזיקת הגביע (7): 1965, 1991, 2001, 2003, 2006, 2018, 2021
סגנית מחזיקת הגביע (11): 1959, 1961, 1963, 1964, 1967, 1968, 1969, 1972, 1999, 2008, 2017
גביע הסופרקאפ של איי פארו:
מחזיקת הסופרקאפ (1): 2007
סגנית מחזיקת הסופרקאפ (5): 2012, 2015, 2016, 2019, 2022
שחקנים בולטים

איי פארו אגיל אה בו
איי פארו יאקופ אה בורג
איי פארו אודמר פארו
איי פארו ג'נס כריסטיאן הנסן
איי פארו אינגי הויסטד
איי פארו קלמינט מטרס
איי פארו יאקופ מיקלסן
איי פארו אלן מורקור
איי פארו ג'ון פטרסון
ברזיל אלקס חוזה דוס סנטוס
איי פארו פול טורסטיינסון
איי פארו רנה טורגרו
רוקדים עם כוכבים (עונה 1, קשת)

| --- | --- |

 מנחים:  לוסי איוב
 שופטים:  אנה ארונוב דוד דביר אלי מזרחי רונה-לי שמעון
 זוכים:  אלכס שטילוב ונינה סולוביוב
 פרסים:  כסף לתרומה
 ארץ מקור:  ישראל ישראל
 שפות:  עברית
 מספר פרקים:  20
 הפקה
 אורך פרק:  כשעה
 שידור
 רשת שידור:  קשת 12
 תקופת שידור מקורית:  13 בפברואר 2022 – 11 באפריל 2022
 
 עונה שנייה ←
רוקדים עם כוכבים עונה 1 היא העונה הראשונה של תוכנית המציאות הישראלית "רוקדים עם כוכבים" בגרסתה של "קשת". העונה שודרה החל מ-13 בפברואר עד 11 באפריל 2022 בקשת 12 וכללה 20 פרקים. בעונה זאת הגיעו למקום הראשון אלכס שטילוב ונינה סולוביוב. את העונה הנחתה לוסי איוב, וצוות השיפוט הורכב מאנה ארונוב, דוד דביר, אלי מזרחי ורונה-לי שמעון.
על העונה

עונה זאת היא העונה הראשונה של התוכנית בגרסתה של "קשת" והעונה השמינית במצטבר של הפורמט בישראל.
את העונה הנחתה לוסי איוב, שעזבה את תאגיד השידור הישראלי ועברה לקשת לטובת הנחיית התוכנית.
ארבעת השופטים הם הרקדנית אנה ארונוב, הרקדן דוד דביר, הרקדן אלי מזרחי והשחקנית והרקדנית רונה-לי שמעון.
במהלך צילומי העונה, איוב נדבקה בנגיף הקורונה, ובעקבות זאת באסי עזר ואילנית לוי הנחו במקומה תוכניות בודדות.
במהלך העונה הצטרפה לפאנל השופטים נועה קירל בתור שופט אורחת, אך אינה העניקה ציונים לביצועים.
זוגות

| ידוען | רקדן מקצועי | מקום |
| --- | --- | --- |
| אסטלה מושקוביץ' בלפר (שפית) | סרגיי סטפנוב | הדחה ראשונה |
| יובל סגל (שחקן) | קארין סורוצ'ינסקי | הדחה שנייה |
| אלי אילדיס (מנחה טלוויזיה) | אלונה דיסקין | הדחה שלישית |
| עידית מטות (רופאה מרדימה) | דני יוחטמן | הדחה רביעית |
| לירן דנינו (זמר) | ג'וליה שחר | הדחה חמישית |
| עומר דרור (שחקן) | סנה סוקול | הדחה שישית |
| סנדי בר (שחקנית ודוגמנית) | רפאל פליישמן | הדחה שביעית |
| בר זומר (דוגמנית) | מתנאל קונבסקי | פרשו |
| רותם כהן (זמר ופזמונאי) | מישל ריאבוי | הדחה תשיעית |
| עדן פינס (שחקנית ודוגמנית) | אוראל כאלף | הדחה עשירית |
| אוראל צברי (שחקן ומדבב) | ליטל לכטמן כהן | הדחה אחת עשרה |
| משה אשכנזי (שחקן וקומיקאי) | ג'ניה ליבמן | הדחה שתים עשרה |
| יעל בר זוהר (דוגמנית) | אנטון לפידוס | הדחה שלוש עשרה |
| מעיין אדם (מגישת טלוויזיה) | ארטיום ליאסקובסקי | מקום שלישי |
| עדי אשכנזי (קומיקאית וסטנדאפיסטית) | חיים פרשטיין | מקום שני |
| אלכס שטילוב (מתעמל אולימפי) | נינה סולוביוב | הזוכים |
טבלת נקודות

| זוג | מקום | 1 | 2 | 3 | 4 | גלגל הצלה | 5 | 6 | 7 | 8 | 9 | 10 |  |
| --- | --- | --- | --- | --- | --- | --- | --- | --- | --- | --- | --- | --- | --- |
| אלכס ונינה | 1 | 33+33=66 | 36 | 27 | 33 | — | 35 | 27 | 38 | 32+32=64 | 39+39=78 | 40+40=80 |  |
| עדי וחיים | 2 | 28+32=60 | 26 | — | 35 | — | 31 | 27 | 33 | 35+36=71 | 34+37=71 | 38+39=77 |  |
| מעיין וארטיום | 3 | 29+30=59 | 25 | 34 | 30 | — | 32 | 24 | 29 | 35+35=70 | 34+39=73 | 40+38=78 |  |
| יעל ואנטון | 4 | 29+30=59 | — | 31 | 31 | — | 35 | 25 | 35 | 37+34=71 | 35+37=72 |  |  |
| משה וג'ניה | 5 | 28+27=55 | 32 | 31 | 33 | 35 | 27 | 20 | 35 | 34+28=62 |  |  |  |
| אוראל וליטל | 6 | 26+26=52 | 31 | 26 | 26 | — | 30 | 26 | 29 |  |  |  |  |
| עדן ואוראל | 7 | 29+31=60 |  29 | 25 | 31 | — | 34 | 24 |  |  |  |  |  |
| רותם ומישל | 8 | 28+26=54 | 27  |  30 | 30 | — | 31 |  |  |  |  |  |  |
| בר ומתנאל | 9 | 24+27=51 | 33 | 30 | 34 | — | פרשו |  |  |  |  |  |  |
| סנדי ורפאל | 10 | 25+30=55 |  30 | 34 | 30 | 32 |  |  |  |  |  |  |  |
| עומר וסנה | 11 | 21+22=43 | 27 | 28 |  | 29 |  |  |  |  |  |  |  |
| לירן וג'וליה | 12 | 28+31=59 | 29 | 22 |  | 29 |  |  |  |  |  |  |  |
| עידית ודני | 13 | 29+26=55 | 23 |  |  | 25 |  |  |  |  |  |  |  |
| אלי ואלונה | 14 | 23+24=47 | 20 |  |  |  |  |  |  |  |  |  |  |
| יובל וקארין | 15 | 28+20=48 |  |  |  | 28 |  |  |  |  |  |  |  |
| אסטלה וסרגיי | 16 | 21+22=43 |  |  |  | 22 |  |  |  |  |  |  |  |
↑  בר ומתנאל נאלצו לפרוש בגלל פציעה חמורה של בר
↑  משה וג'ניה הודחו בהדחה השביעית אבל חזרו בגלגל הצלה
↑  כל זוג הופיע פעמים ולכן קיבלו ציון כפול
↑  רונה לי נעדרה מהפרק הזה ולכן הציון היה עד 30 נקודות
↑  ברבע הגמר כל זוג הופיע פעמים ולכן קיבלו ציון כפול
↑  בחצי הגמר כל זוג הופיע פעמים ולכן קיבלו ציון כפול
↑  לא השתתפו בפרק בעקבות מחלת הקורונה של עדי
↑  לא השתתפו בפרק בעקבות מחלת הקורונה של יעל
מהלך העונה

| מקרא צבעים> צבע | מקרא צבעים> הסבר |
| --- | --- |
: היו מבין המקומות הראשונים ועברו לתוכנית הבאה
: היו מועמדים להצבעת השופטים אך ניצלו מהדחה
: הגיעו לריקוד ההדחה
: לא קיבלו מספיק קולות בהצבעת השופטים והודחו מהתוכנית
מהלך העונה > פרק 1 (13 בפברואר 2022)

| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | יעל ואנטון | "Only Girl (In the World)" של ריהאנה | צ'ה צ'ה | מקום שני |
| 2 | אלכס ונינה | "ללכת" של לירן דנינו | ואלס | מקום ראשון |
| 3 | בר ומתנאל | "Bad Little Thing" של נועה קירל | לטינו פופ | מקום שישי |
| 4 | לירן וג'וליה | "שני משוגעים" של עומר אדם | סלסה | מקום שלישי |
| 5 | אלי ואלונה | "Seven Nation Army" של הווייט סטרייפס | טנגו | מקום שביעי |
| 6 | משה וג'ניה | "אני שוכב לי על הגב" של אריאל זילבר (אטרף) | סלסה | מקום שלישי |
| 7 | אסטלה ואלי | "Dear Future Husband" של מייגן טריינור | ג'ייב | מקום שמיני |
| 8 | עדי וחיים | "Gopher Mambo" של Yma Sumac & Leonardo da Silva | צ'ה צ'ה | מקום שלישי |
↑  סרגיי, הרקדן הקבוע, חלה בקורונה, ועל כן אלי גוחמן החליף אותו.
מהלך העונה > פרק 2 (15 בפברואר 2022)

| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | עדן ואוראל | "Con Calma" של דדי יאנקי וסנואו | לטינו | מקום ראשון |
| 2 | רותם ומישל | "כל כך יפה לך (Como El Agua)" של רותם כהן בשיתוף Descemer Bueno | רומבה | מקום רביעי |
| 3 | מעיין וארטיום | "Here Comes The Rain Again" של דיקלה | טנגו | מקום שני |
| 4 | יובל וקארין | "Uptown Funk" של מארק רונסון בשיתוף ברונו מארס | צ'ה צ'ה | מקום שמיני |
| 5 | אוראל וליטל | "Faith" של סטיבי וונדר בשיתוף אריאנה גרנדה | ג'ייב | מקום חמישי |
| 6 | עידית ודני | "Fruta Fresca" של קרלוס ויוס | סלסה | מקום חמישי |
| 7 | עומר ומיכל | "בית משוגעים" של רן דנקר | צ'ה צ'ה | מקום שביעי |
| 8 | סנדי ורפאל | "אפס מאמץ" של סטטיק ובן-אל תבורי ונטע ברזילי | רומבה | מקום שני |
↑  סנה, הרקדנית הקבועה, חלתה בקורונה, ועל כן מיכל איטלמן החליפה אותה.
מהלך העונה > פרק 3 (17 בפברואר 2022)

| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | עדי וחיים | "Por una cabeza" של tango project | טנגו | מקום שני |
| 2 | בר ומתנאל | "ביחד" של מארינה מקסימיליאן וגיא מנטש | רומבה | מקום שישי |
| 3 | לירן וג'וליה | "הזוג הזה" של יהונתן מרגי | צ'ה צ'ה | מקום רביעי |
| 4 | משה וג'ניה | "Here Comes the Hotstepper" של אייני קאמוזי / "Further Up (Na, Na, Na, Na, Na)" של סטטיק ובן-אל תבורי בשיתוף פיטבול | לטינו | מקום חמישי |
| 5 | אלי ואלונה | "תרקוד" של שלמה ארצי | ואלס | מקום שביעי |
| 6 | אלכס ונינה | "High Hopes" של פאניק! אט דה דיסקו | טנגו | מקום ראשון |
| 7 | אסטלה וסרגיי | "ואז את תראי" של דולי ופן עם דיקלה ועידן רפאל חביב | ואלס | מקום שמיני |
| 8 | יעל ואנטון | "שמש" של חנן בן ארי | רומבה | מקום שלישי |
מהלך העונה > פרק 4 (20 בפברואר 2022)

| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | מעיין וארטיום | "סיבובים" של עדן חסון | סלסה | מקום שני |
| 2 | רותם ומישל | "Señorita" של קמילה קביו ושון מנדס | צ'ה צ'ה | מקום חמישי |
| 3 | אוראל וליטל | "מתי?" של משה פרץ | סלסה | מקום שישי |
| 4 | סנדי ורפאל | "Bang Bang" של ג'סי ג'יי, אריאנה גרנדה וניקי מינאז' | צ'ה צ'ה | מקום שלישי |
| 5 | יובל וקארין | "Palladio" של eScalla | פסדובלה | מקום שביעי |
| 6 | עומר וסנה | "Swalla" של ג'ייסון דירולו בשיתוף ניקי מינאז' וטיי דולה סיין | לטינו | מקום שמיני |
| 7 | עידית ודני | "A Natural Woman" של אמנדה בראון | ואלס | מקום רביעי |
| 8 | עדן ואוראל | "River" של בישופ בריגס | פסדובלה | מקום ראשון |
מהלך העונה > פרק 5 (22 בפברואר 2022)

| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | לירן וג'וליה | "נשימה" של שירי מימון | ואלס | מקום רביעי |
| 2 | משה וג'ניה | "Bad Romance" של ליידי גאגא | טנגו | מקום שלישי |
| 3 | בר ומתנאל | "Into You" של אריאנה גרנדה | צ'ה צ'ה | מקום שני |
| 4 | אלי ואלונה | "Piece of my heart" של ג'ניס ג'ופלין | רומבה | מקום שישי |
| 5 | אלכס ונינה | "ערב כחול עמוק" של ריטה | רומבה | מקום ראשון |
| 6 | עדי וחיים | "Crazy in Love" של ביונסה | פריסטייל | מקום חמישי |
↑  יעל בר זוהר נעדרה מהפרק מפני שחלתה בקורונה, ועל פי חוקי הפורמט כל כוכב יכול להיעדר מריקוד אחד בשל מחלת הקורונה.
מהלך העונה > פרק 6 (24 בפברואר 2022)

פרק זה הוא ספיישל שירים ים תיכוניים.
| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | סנדי ורפאל | "קרמלה" של משה פרץ | סלסה | מקום שני |
| 2 | רותם ומישל | "ריקוד רומנטי" של ישי לוי | סמבה | מקום רביעי |
| 3 | מעיין וארטיום | "קצת משוגעת" של שרית חדד | פוקסטרוט | מקום שישי |
| 4 | עומר וסנה | "פסקול חיי" של עומר אדם | ואלס | מקום רביעי |
| 5 | אוראל וליטל | "Habib Galbi" של A-WA | סמבה וריקוד תימני | מקום ראשון |
| 6 | עידית ודני | "זיקוקים" של משה פרץ | רומבה | מקום שביעי |
| 7 | עדן וכריסטיאן | "מלכת השושנים" של עדן בן זקן | סלסה | מקום שלישי |
↑  פינס סדקה צלע במהלך החזרות ולא יכלה לרקוד, ועל כן השופטים שפטו את הסרטת החזרה הגנרלית.
↑  אוראל, הרקדן הקבוע, חלה בקורונה, ועל כן כריסטיאן מונטנגרו החליף אותו.
מהלך העונה > פרק 7 (27 בפברואר 2022)

| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | משה וג'ניה | "Blue Suede Shoes" של אלביס פרסלי | ג'ייב | מקום ראשון |
| 2 | בר ומתנאל | "Survivor" של דסטיניז צ'יילד | פסדובלה | מקום שלישי |
| 3 | אלכס ונינה | "חלומות של אחרים" של הפרויקט של עידן רייכל | פוקסטרוט | מקום רביעי |
| 4 | לירן וג'וליה | "עדיין ריק" של לירן דנינו | רומבה | מקום חמישי |
| 5 | יעל ואנטון | "Say Something" של A Great Big World וכריסטינה אגילרה | ואלס | מקום ראשון |
↑  עדי אשכנזי נעדרה מהפרק מפני שחלתה בקורונה, ועל פי חוקי הפורמט כל כוכב יכול להיעדר מריקוד אחד בשל מחלת הקורונה.
מהלך העונה > פרק 8 (1 במרץ 2022)

| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | מעיין וארטיום | "Alive" של סיה | פסדובלה | מקום ראשון |
| 2 | עומר וסנה | "I Will Survive" של גלוריה גיינור | קוויקסטפ | מקום רביעי |
| 3 | עדן ואוראל | "Feeling Good" בעיבוד של אביצ'י | ואלס | מקום שישי |
| 4 | אוראל וליטל | "לך עם האמת שלך" של עדן מאירי | פסדובלה | מקום חמישי |
| 5 | רותם ומישל | "Earned It" של דה ויקנד | ואלס | מקום שלישי |
| 6 | סנדי ורפאל | "עד מחר" של אביתר בנאי | ואלס | מקום ראשון |
מהלך העונה > פרק 9 (3 במרץ 2022)

פרק זה הוא ספיישל שנות ה-80.
| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | יעל ואנטון | "Conga" של גלוריה אסטפן | לטינו | מקום חמישי |
| 2 | אלכס ונינה | "Sweet Dreams (Are Made of This)" של יורית'מיקס | פסדובלה | מקום שלישי |
| 3 | בר ומתנאל | "(I've Had) The Time of My Life" של ביל מדלי (אנ') וג'ניפר וורנס | סלסה | מקום שני |
| 4 | משה וג'ניה | "אין מוצא" של אדם | פסדובלה | מקום רביעי |
| 5 | עדי וחיים | "I'm Still Standing" של אלטון ג'ון | ג'ייב | מקום ראשון |
ריקוד הדחה
| 1 | משה וג'ניה | "Perhaps Perhaps Perhaps" של הפוסיקט דולז | צ'ה צ'ה | מקום שני |
| 2 | יעל ואנטון | "Perhaps Perhaps Perhaps" של הפוסיקט דולז | צ'ה צ'ה | מקום ראשון |
מהלך העונה > פרק 10 (6 במרץ 2022)

פרק זה הוא ספיישל שנות ה-70.
| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | עדן ואוראל | "Hot Stuff" של דונה סאמר | צ'ה צ'ה | מקום ראשון |
| 2 | רותם ומישל | "Don't Stop Me Now" של קווין | ג'ייב | מקום שני |
| 3 | מעיין וארטיום | "You're the One That I Want" של ג'ון טרבולטה ואוליביה ניוטון-ג'ון | קוויקסטפ | מקום שני |
| 4 | אוראל וליטל | "הרקדן האוטומטי" של צביקה פיק בשיתוף רותי נבון | צ'ה צ'ה | מקום חמישי |
| 5 | סנדי ורפאל | "Voulez-Vous" של אבבא | פסדובלה | מקום שני |
ריקוד הדחה
| 1 | סנדי ורפאל | "I Want You Back" של טוני סוקאר | סלסה | מקום שני |
| 2 | מעיין וארטיום | "I Want You Back" של טוני סוקאר | סלסה | מקום ראשון |
מהלך העונה > פרק 11 (8 במרץ 2022)

פרק זה שודר במיוחד לכבוד יום האישה הבינלאומי, בו הושמעו שירים של זמרות. בספיישל הרקדנים המנטורים של הכוכבים עם מנטורים אחרים מתחרים על חופשה בתאילנד. הזוכים הם נינה וחיים. המקום השני הם ליטל וארטיום. והמקום השלישי הם אלונה ורפאל.
| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | ליטל וארטיום | "Shake It Off" של טיילור סוויפט | ג'ייב | מקום שני |
| 2 | ג'ניה ואנטון | "Toy" של נטע ברזילי | צ'ה צ'ה | מקום רביעי |
| 3 | אלונה ורפאל | "מבול" של קרן פלס | רומבה | מקום שלישי |
| 4 | סנה ומתנאל | "Sway" של הפוסיקט דולז | צ'ה צ'ה | מקום רביעי |
| 5 | קארין וסרגיי | "At Last" של אטה ג'יימס | ואלס | מקום רביעי |
| 6 | ג'וליה ואוראל | "Let's Get Loud" של ג'ניפר לופז | לטינו | מקום רביעי |
| 7 | נינה וחיים | "You Should See Me in a Crown" של בילי אייליש | פסדובלה | מקום ראשון |
↑  הרקדנית מישל ריאבוי חלתה בקורונה ולכן היא ובן זוגה לספיישל דני יוחטמן לא השתתפו בפרק
מהלך העונה > פרק 12 (12 במרץ 2022)

פרק זה הוא ספיישל "גלגל ההצלה" בו כל הזוגות שהודחו מהמשחק (למעט אלי ואלונה, בעקבות פציעה של אלי) מתחרים פעם נוספת בניסיון להיות הזוג המנצח ולחזור לתחרות.
| # | זוג | שיר | סגנון ריקוד | תוצאה |
| --- | --- | --- | --- | --- |
| 1 | לירן וג'וליה | "Wake Me Up Before You Go-Go" של Wham! | ג'ייב | מקום שלישי |
| 2 | יובל וקארין | "ניצחת איתי הכל" של עמיר בניון | ואלס | מקום חמישי |
| 3 | עידית ודני | "California Dreamin'" של The Mamas & the Papas (סיה) | טנגו | מקום שישי |
| 4 | עומר וסנה | "Libertango" של אסטור פיאצולה | טנגו | מקום שלישי |
| 5 | משה וג'ניה | "Sexbomb" של טום ג'ונס ומוס טי | צ'ה צ'ה | מקום ראשון |
| 6 | אסטלה וסרגיי | "Think" של אריתה פרנקלין | צ'ה צ'ה | מקום שביעי |
| 7 | סנדי ורפאל | "Young and Beautiful" של לנה דל ריי | פוקסטרוט | מקום שני |
↑  אלי אילדיס נעדר מהפרק בגלל פציעה.
↑  סנדי ורפאל הועמדו לחזרה על ידי הצבעת השופטים אך הפסידו.